

**ระบบเตือนภัยเศรษฐกิจอุตสาหกรรมภาคตะวันออก**

**เดือนกรกฎาคม 2568 “ส่งสัญญาณปกติเบื้องต้น” มีแนวโน้มฟื้นตัวจากเดือนก่อน**

**คาดการณ์เฉลี่ย 2 เดือนข้างหน้า “ส่งสัญญาณปกติเบื้องต้น” ชะลอตัวจากปัจจุบัน**

**คาดการณ์เฉลี่ย 4-6 เดือนข้างหน้า “ส่งสัญญาณเฝ้าระวัง” หดตัวจากปัจจุบัน**

**เผยแพร่ : 25 กรกฎาคม 2568**

**รายงานผลระบบเตือนภัยเศรษฐกิจอุตสาหกรรมภาคตะวันออก**

**The Early Warning System of Eastern Industrial Economics (EWS\_E)**

**ประเด็นสำคัญ : เดือนกรกฎาคม 2568**

* + **เศรษฐกิจอุตสาหกรรมภาคตะวันออก****มีแนวโน้มฟื้นตัวจากเดือนก่อน**
	+ **ปัจจัยภายในประเทศ****ทรงตัวในระดับใกล้เคียงเดิม จากการส่งออกที่ยังสามารถขยายตัว เพื่อหลีกเลี่ยงมาตรการภาษีของสหรัฐอเมริกา และ
	การฟื้นตัวของการผลิตรถยนต์ อย่างไรก็ตามยังคงต้องเฝ้าระวัง เรื่อง
	การชะลอตัวลงทางเศรษฐกิจและกำลังซื้อในประเทศที่ยังคงอ่อนแอ**
	+ **ปัจจัยต่างประเทศ** **เริ่มเห็นสัญญาณแนวโน้มการชะลอตัวลงของเศรษฐกิจทั้งในสหรัฐอเมริกาและในสหภาพยุโรป จากความไม่แน่นอนของการค้าโลก และความขัดแย้งทางภูมิรัฐศาสตร์ ที่อาจรุนแรงขึ้นในระยะข้างหน้า**

**ระดับสัญญาณเตือนภัยขององค์ประกอบหลัก 2 เดือนข้างหน้า**

**ระดับสัญญาณเตือนภัยขององค์ประกอบ เดือนกรกฎาคม 2568**

 **BT\_EXKH TISI\_3E CON4\_TH CONSA3\_TH**

 **EXP\_TH RSI4\_TH IPI\_US CCI\_EA19**

 **BT\_EXKH TISI\_3E CON4\_TH CONSA3\_TH**

 **EXP\_TH RSI4\_TH IPI\_US CCI\_EA19**

**คาดการณ์ 2 เดือนข้างหน้า (ส.ค.-ก.ย.68) “ส่งสัญญาณปกติเบื้องต้น”** ค่าวัฏจักรหดตัวลงจากปัจจุบันและเข้าใกล้ระดับเฝ้าระวังมากขึ้นจากปัจจุบัน โดยมีปัจจัยในประเทศมีแนวโน้มชะลอตัวลงจาก การค้าชายแดนที่อาจชะลอตัวลง รวมทั้งการบริโภคที่อาจชะลอตัวลงอีก จากภาคการท่องเที่ยวที่ชะลอตัว อย่างไรก็ตามการฟื้นตัวของการผลิตรถยนต์ที่เป็นอุตสาหกรรมสำคัญในภูมิภาค อาจช่วยหนุนเศรษฐกิจอุตสาหกรรมของภาคตะวันออกได้

**คาดการณ์ 4-6 เดือนข้างหน้า (ต.ค.-ธ.ค.68) “ส่งสัญญาณเฝ้าระวัง”** ค่าวัฏจักรหดตัวเข้าสู่ระดับเฝ้าระวัง จากผลกระทบของเศรษฐกิจที่มีแนวโน้มชะลอตัวลง ส่งผลให้กำลังซื้อของผู้บริโภคทั้งในและต่างประเทศอาจชะลอลง รวมถึงความกังวลที่ยังมีอยู่ต่อสงครามการค้าและปัญหาภูมิรัฐศาสตร์

**ระดับสัญญาณเตือนภัยขององค์ประกอบหลัก ปัจจัยภายในประเทศ : *“ส่งสัญญาณปกติเบื้องต้นในระดับใกล้เคียงเดิมกับเดือนก่อน”***

* **มูลค่าการค้าชายแดนไทย-กัมพูชา (BT\_EXKH) : “ส่งสัญญาณปกติเบื้องต้น” ค่าวัฏจักรหดตัวจากเดือนก่อน** จากสินค้าที่หดตัวลงในกลุ่มของ แร่และเชื้อเพลิง สินค้าเกษตรแปรรูป อาหารปรุงแต่ง และเครื่องดื่ม เป็นต้น อย่างไรก็ตามมูลค่าการค้าชายแดนไทย-กัมพูชายังคงขยายตัว โดยสินค้าส่งออก
ที่ขยายตัว ได้แก่ อัญมณี ส่วนประกอบและอุปกรณ์ยานยนต์ ปุ๋ยเคมี เครื่องยนต์สันดาปภายใน เครื่องจักรกลและส่วนประกอบ นมและผลิตภัณฑ์นม เป็นต้น
* **ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI\_3E) : “ส่งสัญญาณเฝ้าระวัง” ค่าวัฏจักรมีระดับใกล้เคียงกับเดือนก่อน แต่ยังคงต้องเฝ้าระวังต่อเนื่อง** สอดคล้องกับค่าดัชนีที่หดตัวทั้งเดือนก่อนและช่วงเดียวกันในปีก่อน สาเหตุสำคัญเกิดจากความกังวลที่มีต่อมาตรการภาษีของสหรัฐอเมริกา ซึ่งอาจกระทบต่อการส่งออกและการลงทุนของภาคเอกชนของไทย รวมถึงแนวโน้มการชะลอลงของเศรษฐกิจ และความขัดแย้งทางภูมิรัฐศาสตร์
* **ดัชนีการใช้จ่ายสินค้าคงทน (CON4\_TH) : “ส่งสัญญาณปกติเบื้องต้น” ค่าวัฏจักรมีระดับใกล้เคียงกับเดือนก่อน แต่ยังคงอยู่ในระดับปกติเบื้องต้น** ตามค่าดัชนีที่ปรับเพิ่มขึ้นในเดือนนี้ โดยการบริโภคสินค้าคงทนขยายตัวได้จากเดือนก่อนตามการฟื้นตัวของยอดจำหน่ายรถยนต์นั่งส่วนบุคคล หลังหดตัวมายาวนาน และยังส่งผลให้ระดับผลผลิตของรถยนต์นั่งส่วนบุคคลกลับมาฟื้นตัวและขยายตัวต่อเนื่อง
* **ดัชนีการใช้จ่ายสินค้ากึ่งคงทนที่ปรับฤดูกาล (CONSA3\_TH) : “ส่งสัญญาณเฝ้าระวัง” ค่าวัฏจักรมีระดับใกล้เคียงกับเดือนก่อน แต่ยังคงต้อง
เฝ้าระวัง** ตามค่าดัชนีที่มีระดับใกล้เคียงกับเดือนก่อนและช่วงเดียวกันในปีก่อน เนื่องจากเศรษฐกิจที่ยังคงเปราะบาง กำลังซื้อของผู้บริโภคที่จำกัดและขาดแรงกระตุ้นด้านรายจ่าย รวมถึงความกังวลต่อปัจจัยทางเศรษฐกิจและภูมิรัฐศาสตร์ในอนาคต
* **ดัชนีราคาส่งออก (EXP\_TH) : “ส่งสัญญาณปกติเบื้องต้น” ค่าวัฏจักรขยายตัวเล็กน้อยจากเดือนก่อน** สอดรับกับค่าดัชนีที่ปรับสูงขึ้นจากเดือนก่อน
ตามความต้องการสินค้าอิเล็กทรอนิกส์ และสินค้าเครื่องจักรและอุปกรณ์ ของสหรัฐอเมริกา โดยสาเหตุหลักเกิดจากการเร่งนำเข้าสินค้า เพื่อหลีกเลี่ยงมาตรการกำแพงภาษี และรวมถึงเพื่อสนับสนุนการเติบโตของธุรกิจ Data Center นอกจากนี้การส่งออกสินค้าเกษตรแปรรูป และเครื่องใช้ไฟฟ้าสามารถขยายตัวได้เช่นกัน
* **ดัชนียอดขายรถยนต์ ซ่อมแซมรถยนต์ และน้ำมันเชื้อเพลิง (RSI4\_TH) : “ส่งสัญญาณเฝ้าระวัง” ค่าวัฏจักรขยายตัวจากเดือนก่อน** สอดรับกับค่าดัชนีที่มีแนวโน้มขยายตัวได้ ตามยอดขายรถยนต์ที่ฟื้นตัวติดต่อกันเป็นเดือนที่สอง ซึ่งส่งผลดีต่อเศรษฐกิจภาคตะวันออกที่เป็นฐานการผลิตสำคัญในอุตสาหกรรมยานยนต์

**ระดับสัญญาณเตือนภัยขององค์ประกอบหลัก ปัจจัยต่างประเทศ : *“ส่งสัญญาณปกติเบื้องต้น แต่เริ่มมีแนวโน้มการชะลอตัวลง”***

* **ดัชนีผลผลิตอุตสาหกรรมของสหรัฐอเมริกา (IPI\_US) : “ส่งสัญญาณเฝ้าระวัง” ค่าวัฏจักรหดตัวจากเดือนก่อน** ตามค่าดัชนีที่ปรับลดลง
จากเดือนก่อน สาเหตุหลักมาจากการลดลงของผลผลิตภาคสาธารณูปโภค แม้ว่าภาคการผลิตโดยรวมจะยังคงทรงตัวและภาคยานยนต์มีการเติบโตที่แข็งแกร่ง รวมถึงสินค้าขั้นสุดท้ายยังคงขยายตัวได้ตามการหันมาบริโภคสินค้าที่ผลิตขึ้นในประเทศ เพื่อหลีกเลี่ยงปัญหาจากมาตรการภาษีตอบโต้ของรัฐบาลสหรัฐอเมริกา
* **ดัชนีความเชื่อมั่นผู้บริโภคของสหภาพยุโรป (CCI\_EA19) : “ส่งสัญญาณปกติเบื้องต้น” ค่าวัฏจักรหดตัวจากเดือนก่อน** ตามค่าดัชนีที่ปรับลดลง เนื่องจากความกังวลเกี่ยวกับเศรษฐกิจที่ชะลอตัว ขณะที่ความคาดหวังเกี่ยวกับสถานการณ์ทางการเงินส่วนบุคคลมีแนวโน้มปรับปรุงดีขึ้นจากระยะก่อน



**ที่มาของข้อมูล**

1. **มูลค่าการค้าชายแดนไทย-กัมพูชา (BT\_EXKH)**

ข้อมูลจากกรมการค้าต่างประเทศ กระทรวงพาณิชย์)

1. **ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI\_3E)**

ข้อมูลจากสภาอุตสาหกรรมแห่งประเทศไทย (ส.อ.ท.)

1. **ดัชนีการใช้จ่ายสินค้าคงทน (CON4\_TH) และดัชนีการใช้จ่ายสินค้ากึ่งคงทน
ที่ปรับฤดูกาล (CONSA3\_TH**) ข้อมูลจากธนาคารแห่งประเทศไทย (ธปท.)
2. **ดัชนีราคาส่งออก (EXP\_TH) และดัชนียอดขายรถยนต์ ซ่อมแซมรถยนต์ และน้ำมันเชื้อเพลิง (RSI4\_TH)** ข้อมูลจากสำนักงานนโยบายและยุทธศาสตร์การค้า กระทรวงพาณิชย์
3. **ดัชนีผลผลิตอุตสาหกรรมของสหรัฐอเมริกา (IPI\_US)**

ข้อมูลจาก Board of Governors of the Federal Reserve System (US)

1. **ดัชนีชี้นำเศรษฐกิจสหภาพยุโรป (CCI\_EA19)**

ข้อมูลจากองค์การเพื่อความร่วมมือและการพัฒนาทางเศรษฐกิจ (OECD)

**ภาคตะวันออก 8 จังหวัด** ได้แก่ ฉะเชิงเทรา ชลบุรี ระยอง จันทบุรี ตราด สระแก้ว ปราจีนบุรี และนครนายก

**ที่มาของปัจจัยองค์ประกอบหลัก 10 ตัวแปร** คัดเลือกโดยใช้แนวคิดวัฏจักรธุรกิจ (Business Cycle) ของ Bry & Boschan (1971) โดยการพิจารณาจุดวกกลับของเครื่อง
ชี้วัดทางเศรษฐกิจที่เกิดก่อนเศรษฐกิจอุตสาหกรรมภาคตะวันออก (ตัวแปรชี้นำ
8 ตัวแปรในระบบเตือนภัย ที่ปรับปรุงใหม่ ณ ปี 2568 โดยมีความสามารถในการชี้นำเศรษฐกิจอุตสาหกรรมภาคตะวันออก 1-3 เดือน และมีความแม่นยำในการพยากรณ์เฉลี่ยร้อยละ 94.0 จากการทดสอบช่วงปี 2559-2567)

**วิธีการคำนวณ** ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ใน
การคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (รายงานฉบับนี้ใช้ข้อมูลเดือนพฤษภาคม-มิถุนายน 2568) เนื่องจากปัจจัยองค์ประกอบสถานะชี้นำ
ต่อระบบเตือนภัยเศรษฐกิจอุตสาหกรรมภาคตะวันออกล่วงหน้าเฉลี่ย 2-3 เดือน

**รายงานผลระบบเตือนภัยเศรษฐกิจอุตสาหกรรมภาคตะวันออก (The Early Warning System of Eastern Industrial Economics)**

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**

